S ควัก 298 ล้าน ซื้อหุ้นเพิ่มทุน “S36” รับโอนกรรมสิทธิ์ห้องชุด “ดิ เอส สุขุมวิท 36”
S ควัก 298 ล้านบาท ซื้อหุ้นเพิ่มทุน “เอส36 พร็อพเพอร์ตี้” หนุนถือ 100% ส่งผลให้เปลี่ยนจากบริษัทร่วมทุนเป็นบริษัทย่อย พร้อมได้รับโอนกรรมสิทธิ์ห้องชุดที่เหลืออยู่ทั้งหมดของ “ดิ เอส สุขุมวิท36”
S ควัก 298 ล้านบาท ซื้อหุ้นเพิ่มทุน “เอส36 พร็อพเพอร์ตี้” หนุนถือ 100% ได้รับโอนกรรมสิทธิ์ห้องชุดที่เหลืออยู่ทั้งหมดของ “ดิ เอส สุขุมวิท36”
20 มี.ค. 2566

บริษัท สิงห์ เอสเตท จำกัด (มหาชน) หรือ S ระบุว่า เมื่อวันที่ 20 มีนาคม 2566 บริษัท เอส เรสซิเดนเชียล ดีเวลลอปเม้นท์ จำกัด (SRD) ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 100 ของหุ้นที่ออกจำหน่ายแล้วทั้งหมด ได้เข้าซื้อหุ้นสามัญเพิ่มเติมในบริษัท เอส36 พร็อพเพอร์ตี้ จำกัด (S36) ซึ่งเป็นบริษัทร่วมทุน (51:49) ระหว่าง SRD และกลุ่มบริษัท HKL (ซึ่งประกอบด้วย บริษัท เอซเคแอล (ไทย ดีเวลลอปเม้นท์) จำกัด และบริษัท เอชเคแอล (นอมินีส์) ลิมิเต็ด จำกัด) จำนวน 3,920,000 หุ้น มูลค่าที่ตราไว้หุ้นละ 100 บาท หรือคิดเป็นสัดส่วนร้อยละ 49 ของหุ้นที่ออกจำหน่ายแล้วทั้งหมดของ 36 ในราคาซื้อรวมทั้งสิ้น 298,590,798.11 บาท
โดยในการเข้าซื้อหุ้นสามัญในครั้งนี้ จะทำให้บริษัทฯ และเหรือ SRD ได้รับโอนกรรมสิทธิ์ในห้องชุดที่เหลืออยู่ทั้งหมดของโครงการดิ เอส สุขุมวิท36 (The ESSE Sukhumvit 36) ซึ่งเป็นคอนโดมิเนียมระดับ Luxury สูง 43 ชั้น ตั้งอยู่ที่ปากซอยสุขุมวิท 36 ติดสถานีรถไฟฟ้าบีทีเอส ทองหล่อ โดยภายหลังธุรกรรมการเข้าซื้อหุ้นสามัญแล้วเสร็จ S36 จะเปลี่ยนสภาพจากบริษัทร่วมทุนเป็นบริษัทย่อย ซึ่งบริษัทฯ ถือหุ้นโดยทางอ้อมในสัดสวนร้อยละ 100
 